Senja Lehti

Senja Matilda Lehti (23. maaliskuuta 1912 Forssa – 22. elokuuta 1987 Helsinki) oli suomalainen näyttelijä. Hän näytteli 1940-luvulla Suomen Kansallisteatterissa ja 1950-luvulla Radioteatterissa.

 Ura 
Lehden vanhemmat olivat viimeistelijä Aleksanteri Lehti ja Iida Maria Lehti. Hän opiskeli Suomen Näyttämöopistossa 1934–1936. Lehdellä oli kiinnitys Turun Teatteriin 1936–1938, Suomen Kansallisteatteriin 1938–1951 ja Radioteatteriin 1951–1956.Suomen teatterit ja teatterintekijät 1974, s. 332

Lehden rooleja olivat muun muassa Lilli (Luvattomia tunteja), Tessa (Tessa), Martta (Tuomari Martta), Kustaava (Niskavuoren nuori emäntä) ja Olga (Kolme sisarta).

Lehti näytteli pieniä sivurooleja kolmessa teatterielokuvassa, Seikkailu jalkamatkalla (1936), Yli rajan (1942) ja Punainen viiva (1959). Hänellä oli sivurooli Helmiina Ahorantana televisiosarjassa Koivuharju (1976–1977).

 Luonnehdintoja näyttelijäntyöstä 
"Tyttöä esitti Senja Lehti, teatterin uusimpia tulokkaita, ja hän kantoi tehtävänsä rasitukset huomattavan aidosti eläytyen, monin psykologisesti sattuvin kehittelyin." (Näytelmä Alfred Gehrin Kuudes kerros)Koskimies, s. 407 "Nuorta paria, tapahtumien varsinaista keskusta, näyttelivät irtonaisin ja sujuvin ottein Senja Lehti ja Oke Tuuri." (Mika Waltarin Yövieras)Koskimies, s. 461 Lehdellä oli naispääosa Artturi Leinosen teoksessa On vain yksi maailma Kansallisteatterin kaudella 1946–1947, hänen ja miespääosan näytelleen Jalmari Rinteen katsottiin suoriutuneen rooleistaan heikonlaisestiKoskimies, s. 498. Kolmen sisaren Olgana Lehti ilmensi "ikäneidon elämänjanoa ja elämään kyllästymistä terävin vedoin"Koskimies, s. 513.

 Lähteet 

 Viitteet 

 Aiheesta muualla 
Senja Lehti lyhytelokuvassa Rakkautta ja tupakkaa (1938)

Luokka:Suomalaiset näyttelijät
Luokka:Vuonna 1912 syntyneet
Luokka:Vuonna 1987 kuolleet